Public procurement notice: Contract Notice
Published: 2023-06-09
Buyer: Færdselsstyrelsen
Country: DK
Contract type: Services
Procedure: Competitive procedure with negotiation
CPV classification: 72000000 | 72224000: Project management consultancy services | 72224100: Systems implementation planning services | 72227000: Software integration consultancy services | 72230000: Custom software development services
Estimated value: 13000000 DKK
Submission deadline: 2023-07-07
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Udbud af aftale om anskaffelse, implementering og vedligehold af et it-system for en digital lægeattest på kørekortområdet
Færdselsstyrelsen skal anskaffe et it-system til brug for en digital lægeattest på kørekortområdet. Se nærmere beskrivelse af kontraktens genstand under II.2) og II.2.4).
De enkelte kommuner behandler i dag Borgerens/Ansøgerens lægeattest ifm. erhvervelse af kørekort analogt, hvor Ansøgeren samt Lægen udfylder lægeattesten i en fysisk udgave.
Attesten behandles manuelt af den enkelte Kommune, hvor lægeattesten typisk scannes ind til Kommunens sagsbehandlingssystem.
I relevante tilfælde videresendes lægeattesten fra Kommunen til videre sagsbehandling i Færdselsstyrelsen. Hvis der i den forbindelse kræves en supplerende lægefaglig vurdering, videresendes attesten til Styrelsen for Patientsikkerhed.
Den udbudte Løsning skal således afløse den nuværende papirbaserede arbejdsgang med henblik på at optimere håndteringen af den enkelte lægeattest til gavn for Ansøger, Lægen samt medarbejderne i Kommunerne.
Færdselsstyrelsen lægger vægt på at indkøbe et standardsystem, der kan konfigureres i forhold til Færdselsstyrelsens identificerede behov, jf. udbudsmaterialets Bilag 3.A Kravspecifikation.
Færdselsstyrelsen forventer at anvende Løsningen til oprettelse og udfyldelse af lægeattester, udveksling af lægeattester mellem Ansøger, Ansøgers Læge og involverede Kommune samt opbevaring af data og dokumenter fra den enkelte attest.
Der udarbejdes årligt ca. 224.000 lægeattester ifm. erhvervelse af kørekort, hvor en mindre del sendes videre til Færdselsstyrelsen mhp. yderligere sagsbehandling. Løsningen skal integrere til følgende systemer: Digital Post, registre hos Sundhedsdatastyrelsen, alle seks anvendte lægepraksissystemer ved brug af MedCom’s XML-standard, alle tre anvendte kørekortfagsystemer hos Kommunerne.
Ad II.1.6) Oplysninger om delkontrakter: Færdselsstyrelsen har valgt ikke at opdele i særskilte aftaler, da ydelsen, af markedsmæssige- og økonomiske hensyn, kun giver mening at udbyde som en helhed.
Hvis mere end 3 ansøgere opfylder de fastsatte mindstekrav, jf. III.1.2), vil Ordregiver prækvalificere de 3 bedst egnede ansøgere, som herefter opfordres til at afgive tilbud. Udvælgelsen af de bedst egnede ansøgere sker på baggrund af de fremsendte referencer, jf. III.1.3), herunder i hvilket omfang disse vurderes at være tilsvarende den udbudte opgave, jf. II.2.4). Som følge heraf vil antallet af referencer ikke være afgørende for udvælgelsen alene, men i højere grad de enkelte referencers konkrete indhold, relevans og sammenlignelighed med den udbudte opgave og dennes omfang og formål. Eksempelvis vil referencer, som demonstrerer erfaring med MedCom’s blanketstandarder, jf. afsnit II.2.4), vægtes højest i Ordregivers udvælgelse af de bedst egnede ansøgere.
Udbuddet indeholder følgende optioner: Option 1: Konsulenttimer, Option 2: Lægeattest ifm. erhvervelse af Chaufførkort, Option 3: Selvstændig diabetesattest samt Option 4: Ophørsassistance. Optionerne er nærmere beskrevet i udbudsmaterialets Bilag 3.A og Bilag 9. Optionerne prissættes i Bilag 9.A.
Udbuddet indeholder derudover en option på forlængelse af Aftalens varighed i overensstemmelse med udbudsbekendtgørelsens punkt II.2.7). Aftalen gælder fra dens indgåelse og udløber automatisk 6 år efter Overtagelsesdagen, medmindre Kunden forinden har udnyttet sin udtrædelsesadgang i Aftalens punkt 5, Aftalen er ophævet på grund af væsentlig misligholdelse i henhold til Aftalens bestemmelser herom, opsagt i henhold til Aftalens punkt 25.5 eller er forlænget i henhold til punkt Aftalens 25.2. Kunden kan med et skriftligt varsel på 3 måneder forud for Aftalens udløbstidspunkt, forlænge Aftalen i op til 2 X 24 måneder på uændrede vilkår. Aftalens varighed er beregnet på baggrund af Kundens forventning om, at der er 4 måneder mellem kontraktunderskrivelse og indtil Overtagelsesdagen.
Færdselsstyrelsen har valgt udbud med forhandling, jf. IV.1.1), da Færdselsstyrelsen har behov for at anskaffe en kompleks IT-løsning, som ikke kan imødekommes uden tilpasning af allerede tilgængelige løsninger, jf. udbudslovens § 61, stk. 1, litra a. Der er således tale om en IT-løsning, der skal tilpasses Ordregivers tekniske platforme med integration til øvrige it-systemer mv.


Award value: 13000000